section_heading: Bioraznolikost
paragraph_text: Jezero je dom za više od 1085 vrsta biljaka i 1550 vrsta životinja od kojih je skoro 80% endemskih vrsta. Od biljaka tu je i močvarski osat (Cirsium palustre), čije je ovo najistočnije nalazište.<ref>C. Michael Hogan, Marsh Thistle: Cirsium palustre , 2009., GlobalTwitcher.com, ed. N. Strömberg Oko 80-90% biomase u jezeru čini endemska vrsta zooplanktona, Epischura baikalensis.<ref>[Zooplankton i ekosustav Bajkalskog jezera] (rus.) Posjećeno 2. veljače 2011. Jedna od životinjskih vrsta je i bajkalski tuljan (Phoca sibirica), rijetka vrsta slatkovodnog tuljana. Zbog njihova skupocjenog krzna, česta su meta brojnih krivolovaca<ref>Peter Saundry, Baikal seal, 2010., Encyclopedia of Earth. Topic ed. C. Michael Hogan, Ed. in chief C. NCSE, Washington DC. Posjećeno 2. veljače 2011. Od riba najznačajnije su: omul (Coregonus autumnalis migratorius), dvije vrste golomjanke ili tzv. bajkalske uljne ribe (Comephorus baicalensis i C. dybowskii), dvije vrste lososa (Thymallus arcticus baicalensis i Salmonidae baicalensis), te bajkalska jesetra (Acipenser baerii baicalensis), sve endemske vrste velike komercijalne vrijednosti. Od beskralješnjaka tu su crvi virnjaci (Turbellaria), puževi i rakovi postranice (Amphipoda).